Diari Oficial de la Generalitat Valenciana


Sumari del DOGV 9016, del 09-02-2021 (2021/1133)

RESOLUCIÓ de 5 de febrer de 2021, de la Vicepresidència i Conselleria d'Igualtat i Polítiques Inclusive, d'aprovació dels models de contracte programa i dels seus annexos, regulats en el Decret 38/2020, de 20 de març, del Consell, de coordinació i finançament de l'atenció primària de serveis socials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9016

Data del DOGV
:   09-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1133


Data del document
:   05-02-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * contracte administratiu
    * assistència social
    * adjudicació de contracte administratiu
    * contracte

RESOLUCIÓ de 5 de febrer de 2021, de la Vicepresidència i Conselleria d'Igualtat i Polítiques Inclusive, d'aprovació dels models de contracte programa i dels seus annexos, regulats en el Decret 38/2020, de 20 de març, del Consell, de coordinació i finançament de l'atenció primària de serveis socials. [2021/1133]  
Antecedents  
  
Primer. La Llei 3/2019, de 18 de febrer, de la Generalitat, de serveis socials inclusius de la Comunitat Valenciana, disposa en l'article 110 que la col·laboració entre les diferents administracions públiques de la Comunitat Valenciana per al finançament del sistema públic valencià de serveis socials es fixarà a través de convenis de col·laboració pluriennals o altres fórmules previstes en la normativa vigent.  
  
Segon. El Decret 38/2020, de 20 de març, del Consell, de coordinació i finançament de l'atenció primària de serveis socials té per objecte, entre d'altres, l'ordenació dels instruments de finançament del sistema públic valencià de serveis socials entre les diferents administracions públiques de la Comunitat Valenciana mitjançant la regulació de la col·laboració financera entre la Generalitat i les entitats locals a través de l'instrument del contracte programa.  
Tercer. El Decret 38/2020, de 20 de març, en els articles 11 i 12 estableix que la utilització dels contractes programes per part de l'Administració de la Generalitat i les diputacions provincials com a instrument per a regular el finançament als municipis i mancomunitats per a la prestació de serveis socials serà preceptiva.  
Així mateix, disposa que la conselleria competent en serveis socials posarà a la disposició de les administracions públiques de la Comunitat Valenciana un model de contracte programa i dels seus annexos amb la finalitat de facilitar-ne l'elaboració i afavorir l'homogeneïtat dels acords interadministratius.  
Quart. La Llei 3/2019, de 18 de febrer, crea en l'article 49 l'Òrgan de Coordinació i Col·laboració Interadministrativa en Serveis Socials.  
  
El Decret 38/2020, de 20 de març, en l'article 5, apartat g, estableix com a funció de l'Òrgan de Coordinació i Col·laboració Interadministrativa actuar com a via de participació en el disseny de la planificació del sistema públic valencià de serveis socials.  
En data 24 de novembre de 2020 es va constituir l'òrgan esmentat, i en aquesta sessió, tal com es va establir en el punt tercer de l'ordre del dia, es va donar compte del model de conveni interadministratiu pluriennal «Contracte programa» i de les fitxes que l'acompanyen, de conformitat amb el Decret 38/2020, de 20 de març.  
Cinqué. En data 18 de gener del 2021, l'Advocacia General de la Generalitat dicta informe de conformitat amb el que es disposa en l'article 5.3 de la Llei 10/2005, de 9 de desembre, de la Generalitat, d'assistència jurídica a la Generalitat.  
  
Fonaments de dret  
  
Primer. En virtut del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, la Vicepresidència i Conselleria d'Igualtat i Polítiques Inclusives és el màxim òrgan encarregat de la direcció i execució de la política del Consell en matèria de prestació social, serveis socials, dependència, persones amb diversitat funcional, famílies, infància i adolescència, adopcions, joventut, dona, persones migrants i voluntariat social. Així mateix, en l'article 17.a estableix que la Direcció General de Gestió i Organització del Sistema és la competent per a dissenyar, coordinar i gestionar la implantació, seguiment, definició i avaluació del model de finançament dels serveis socials, amb l'assistència funcional de les corresponents direccions generals competents en les matèries objecte de finançament.  
  
Segon. En virtut del Decret 38/2020, de 20 de març, del Consell, de coordinació i finançament de l'atenció primària de serveis socials, que en la disposició addicional segona estableix que els models de contracte programa i dels seus annexos regulats en el decret seran aprovats per una resolució de la consellera o conseller competent en matèria de serveis socials, i podran desenvolupar i establir un major detall en la documentació, sempre que això siga necessari per raons tècniques o d'adequació a la normativa que hi siga aplicable.  
  
Tercer. En compliment del que s'estableix en l'article 12, apartat 2, del Decret 38/2020, de 20 de març, «la conselleria competent en matèria de serveis socials posarà a la disposició de les administracions públiques de la Comunitat Valenciana un model de contracte programa i dels seus annexos, amb la finalitat de facilitar-ne l'elaboració i afavorir l'homogeneïtat dels acords interadministratius», resolc:  
  
  
Primer  
Aprovar el model de contracte programa i dels seus annexos, de conformitat amb l'article 12 del Decret 38/2020, de 20 de març, del Consell, de coordinació i finançament de l'atenció primària de serveis socials.  
  
Segon  
Publicar el model de contracte programa i annexos en el portal de Vicepresidència i Conselleria d'Igualtat i Polítiques Inclusives:  
http://www.inclusio.gva.es/va/web/planificacion-y-organizacion/contracte-programa  
  
Tercer  
Publicar la resolució d'aprovació del model del contracte programa i annexos en el Diari Oficial de la Generalitat Valenciana.  
  
València, 5 de febrer de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.